หลอกจีบ
&#8220;พี่อิ๋ง&#8221; ชนาธิป จริยาวิโรจน์ ผู้อำนวยการ ศูนย์คุ้มครองผู้ใช้บริการทางการเงิน (ศคง.) วันๆ รับเรื่องร้องเรียนทางการเงินมากมาย ช่วงนี้หนีไม่พ้นชิปการ์ด แต่เรื่องหลอกลวงทางโซเชียลมีเดีย ก็ฮอตไม่แพ้กัน
21 มิ.ย. 2559

“พี่อิ๋ง” ชนาธิป จริยาวิโรจน์ ผู้อำนวยการ ศูนย์คุ้มครองผู้ใช้บริการทางการเงิน (ศคง.) วันๆ รับเรื่องร้องเรียนทางการเงินมากมาย ช่วงนี้หนีไม่พ้นชิปการ์ด แต่เรื่องหลอกลวงทางโซเชียลมีเดีย ก็ฮอตไม่แพ้กัน
ขนาด พี่อิ๋ง ยังเจอมิจฉาชีพเข้ามาหลอกผ่านอินบ็อกซ์เฟซบุ๊กประจำ เพราะภาพถ่ายในเฟซบุ๊กที่ทั้งสวย น่ารัก และหุ่นเซี้ยะ ไม่แพ้นางแบบ โดนใจมิจฉาชีพหลายรายมาอินบ็อกซ์ ชักชวนไปเป็นคู่ชีวิตบ้าง รับมรดกบ้าง แล้วแต่จะสรรหามา
พี่อิ๋ง บอกเลยว่า ถ้าใครเจอไม้นี้ แปลว่า โดนหลอกชัวร์ เพราะเคยมีสาวไทยมาร้อง ศคง.ว่า โอนเงินเป็น 10 ล้าน เพราะเชื่อว่ามิจฉาชีพรักจริง จึงขอให้ทุกคนระวังและมีสติ อย่าไปเคลิ้ม
เล่าเสร็จ พี่อิ๋ง ก็ยังไม่ยอมบอกว่า จัดการกับมิจฉาชีพยังไง 
แต่ที่แน่ๆ เรื่องนี้ความสวยเป็นเหตุ ฮ่าๆๆ